刺馬案

刺馬案即係喺大清同治九年兩江總督馬新眙俾張文祥刺殺嗰單案。由於馬新眙係時任總督，而且係大庭廣眾俾人刺殺，所以震驚朝野。奇就奇在張文祥當眾殺官，而且企定定畀人拉，重大大聲話自己就係凶手，單案竟然審咗成年都無結案，結果搞到全國民間傳聞四起，人人都好關注；後人將呢單嘢列入清末四大奇案。後來重有好多編戲劇講呢單嘢。

事件來由 
話說同治九年七月廿六，兩江總督馬新貽去到督署西邊嘅校場閱射，即係睇士兵射箭，喺嗰陣時係喺江寧一年一度嘅盛典，好多平民都會去睇。馬新貽閱完兵回衙嗰陣，人群入面突然有個人衝出嚟，拎支匕首插落馬新貽心口。

啲官差立即捉實個刺客，但係個刺客啖啖定企喺度，重用北方口音大大聲講：「刺客就係我張汶詳。養兵千日，用在一朝。大丈夫一人做事一人當。」之後向天狂笑，就俾官差拉咗。

馬新貽俾張汶詳吉咗一嘢之後，因為傷勢太重第二日就死咗。

文藝作品 
 《投名狀》
 《刺馬 (電影)》

拎 
張文祥刺馬案

大清
類:1870年
類:謀殺案